
Isang Aklat Para sa 
Bal»aeng Mnslimah 

Ang Kalaoayaii ng Babae sa Islaon 

Bago natin pag-usapan ang tungkol sa mga karapatan ng babae 
sa Islam, kailangang linawin muna natin ang ilan sa mga saloobin ng 
ibang mga bansa noon sa babae at kung papaano nila siyang 
tinatrato. Ang mga babae sa mga Griego noon ay naipagbibili at 
nabibili. Wala siyang anumang mga karapatan sa halip ang lahat ng 
mga karapatan ay para sa lalaki. Siya ay pinagkakaitan din noon ng 
mana o ng karapatang mangasiwa ng sariling ari-arian. Sinabi pa nga 
ng kanilang bantog na Pilosopo na si Soerates: “Ang pagkakaroon 
ng babae pinakamalaking dahitan at pinagmumuian ng pagkasira sa 
mundo. Ang babae ay nakakawangis ng nakalalasong punong-kahoy 
na ang panlabas na anyo ay maganda subalit sa sandaling nanginain 
dito ang mga maya, mamamatay kaagad ang mga ito.” 

Ang mga Romano naman ay naniniwala noon na ang babae ay 
walang kaluluwa. Wala siyang anumang halaga sa kaniia at wala 
siyang mga karapatan, Ang bukang-bibig nila noon ay “Ang babae 
ay walang kaluluwa.'' Dahil doon ang mga babae ay naparurusahan 
sa pamamagitan ng pagbuhos ng kumukulong langis sa kanilang 
mga katawan at sa pamamagitan ng pagtatali sa kanila sa mga 
poste. Hindi lamang iyon, itinatali pa nga nila ang mga inosenteng 
babae sa mga buntot ng mga kabayo at pinatatakbo nila ang mga 
ito nang ubod ng bilis hanggang sa mamatay ang mga babae. 

Ganoon din ang pananaw ng mga taga-India. Karagdagan pa 
roon, sinusunog nita nang buhay ang babae kasama ng asawa niya 
kapag namatay ito. 

Itinulad noon ng mga Intsik ang babae sa nakapipinsalang tubig 
na tumatangay sa kaligayahan at yaman. Ang lalaking Intsik noon 
ay may karapatang ipagbili ang kanyang maybahay at may karapatan 
din siyang ilibing ito nang buhay. 

Ang mga Hudyo naman ay nagtuturing na ang babae ay isang 
sumpa dahil siya ang tumukso kay Adan at nag-udyok na kainin ang 
bunga ng ipinagbabawal na puno. Itinuturing din nilang ang babae 
ay marumi kapag siya ay nireregla at nagiging marumi ang bahay at 
ang lahat ng masasaling niya. Hindi rin siya magmamana ng kahit 
ano buhat sa kanyang ama kapag siya ay may mga kapatid na lalaki. 

Ang tingin naman ng mga Kristiyano noon sa babae ay siya ang 
pinto ng Demonyo. Nagsabi nga ang isa sa aga kleriko ng relihiyong 
Kristiyano na ang babae ay hindi nauugnay sa lahing tao. Nagsabi 
naman ni San Buenaventura: “Kapag nakita ninyo ang babae ay 
huwag ninyong isiping kayo ay nakakikita ng isang tao ni isang 
hayop—ang inyong nakita lamang ay si Satanas mismo at ang tinig 
na naririnig ninyo ay ang huni ng ulupong.” 

Alinsunod sa Panlahat na Batas ng Inglatera (English Common 
Law), nanatili ang mga babaeng Inglis hanggang sa kalagitnaan ng 
nagdaang siglo (ika-19 siglo) na hindi ibinibilang na mamamayan. 
Ang babae ay walang mga karapatang personal at wala ring 
karapatang magmay-ari ng anumang bagay, pati na ang mga 
kasuutang isinusuot niya. Nagpasya ang Parlamento ng Seotland 
noong 1567 na ang babae ay hindi pinahihintulutang pagkalooban 
ngawtoridad sa anumang bagay. Ipinagbawal naman ng Parlamento 
ng Inglatera noong panahon ni Haring Henry XIII sa babae ang 
pagbabasa ng Bibliya sapagkat siya raw ay marumi. Noong 586, 
nagdaos ang mga Pranses ng isang komperensiya upang talakayin 
kung ang babae ba ay tao o hindi tao! Kinilala nilang ang babae ay 
taoaigunit siya ay nilikha para paglingkuran ang lalaki. Ang batas ng 
Inglatera hanggang sa taong 1805 ay nagpapahintulot sa lalaki na 

ipagbili ang kanyang maybahay, at itinakda pa nga ang halaga ng 
maybahay sa anim na sterling pennny (kalahati ng sehilling). 

Sa mga Arabe naman bago dumating ang Islam, ang babae ay 
isang hamak, hindi nagmamana, hindi pinahahalagahan, at walahg 
mga karapatan. Ang marami pa nga sa kanila noon ay naglilibing 
nang buhay sa kanilang mga anak na babae. 

Pagkatapos ay dumating ang Islam upang alisin ang lahat ng 
kawalang-katarungang ito sa babae at upang iinawin na siya at ang 
lalaki ay pantay. Nagtataglay siya ng mga karapatan gaya ng 
pagtataglay ng lalaki ng mga karapatan. Nagsabi si Allah (49:13): 

mga tao, tunay na Kami ay lumikha sa inyo buhat sa isang 
lalaki at isang babae at gumawa sa inyo na mga bansa at mga 
lipi upang magkakilalahan kayo. Tunay na ang pinakamarangal 
sa inyo para kay Allah ay ang higit na nangingilag sa inyo na 
magkasala. Tunay na si Allah ay Nakaaalam, Nakababatid.^' 
Sinabi pa Niya (4:124): “Ang mga gumawa ng mga matuwid— 
maging lalaki man o babae—habang sila ay sumasampalataya, 
ang mga iyon ay magsisipasok sa Paraiso at hindi sila gagawan 
ng kawalang-katarungan ni katiting man.” Sinabi pa Niya (29:8). 
“At tinagubilinan Namin ang tao na sa mga magulang ay 
gumawa ng magaling.'’' Ang sabi naman ng Sugo (SAS); "'Ang 
pinakaganap ang pananampalaiaya sa mga mananampalaiaya 
ay ang pinakamaganda ang mga asai sa kaniia, at ang 
pinakamabuti sa inyo ay ang pinakamabuti sa mga maybahay 
niia,” Nasasaad din sa HadTth na may isang lalaking nagtanong sa 
Propeta (SAS): "Sino po sa mga tao ang ialong karapat-dapat sa 
magandang pakikisama ko?” Nagsabi siya (SAS); *"Ang iyong ina, ” 
Nagsabi ito: ‘Tagkatapos ay sino pa po?" Nagsabi muli siya (SAS): 
'*Ang iyong ina.** Nagsabi muli ito: “Pagkatapos ay sino pa po?” 
Nagsabi muli siya (SAS): 'Ang iyong ina.** Nagsabi muli ito: 
“Pagkatapos ay sino pa po?” Nagsabi siya (SAS): **Ang iyong 
ama. ** Ito, sa maikiing pananalita, ang pananaw ng Islam sa babae. 

Ang Pangkalahatang Karapatan 

Ang babae ay may mga pangkalahatang karapatan na dapat 
niyang malaman at na kilalaning ukol sa kanya upang kanya itong 
matamasa nang lubusan kailan man niya ito naisin at gustuhin. Ang 
kabubuan ng mga karapatang ito ay ang sumusunod: 

1. Ang karapatang magmay-ari. Ang babae ay may karapatang 
magmay-ari ng anumang naisin niya (kung kaya niya) gaya ng 
mga bahay, mga iupain, mga pagawaan, mga pataniman, ginto, 
pilak, at iba’t ibang mga uri ng hayop—maging siya man ay 
isang maybahay o isang ina o isang anak o isang kapatid. 

2. Ang karapatang mag-asawa, pumili ng asawa, tumutol na 
ipakasal sa lalaking ayaw niya, at humingi ng diborsiyo 
kapag nagdurusa sa piling ng asawa. Ang mga ito ay mga 
karapatang napagtibay para sa babae. 

3. Ang karapatang matuto ng lahat ng kailangang gampanan 
niya tulad ng kaalaman tungkol kay Allah, kaalaman tungkol sa 
pagsamba sa Kanya at kung papaanong isasagawa ang mga ito, at 
kaalaman tungkol sa mga tungkuling kailangang gampanan niya, 
mga kagandahang asal ukol sa kanya, at mga pag-uugaling 
mahusay na kailangan taglayin niya, batay sa pangakalahatang 
kauutusang nasasaad sa sinabi ni Allah (47:19): “Kaya dapat 
na malaman mo na walang Diyos kundi si Allah, at sa 
sinabi ng Sugo (SAS): '*Ang paghahanap ng kaalaman ay 
tungkulin ng bawat Musiim, ” 

4. Ang karapatang magkawanggawa ng anumang naisin niya 
buhat sa ari-arian niya at gumugol buhat dito para sa sarili niya 
at para sa kanino mang naisin niya gaya ng asawa, mga anak, at 
mga magulang hangga’t hindi humahantong sa pag-aaksaya. 
Ang nauukol sa kanya sa usaping ito ay ang nauukol sa lalaki. 




Isang Aklat Para sa Babaeng Muslimah 



5. Ang karapatang magmahal at masuklam. May karapatan 
siyang mahalin ang mga matutuwid na babae, dalawin, sila 
pagkalooban sila ng regaio. Maaari rin niya silang sulatan, 
alamin ang kalagayan nila at aliwin sa sandali ng dalamhati 
nila. Karapatan niyang kasuklaman at kamuhian ang mga 
babaeng tiwali at iwasan sila alang-alang kay Allah. 

6. Ang karapatang maghabiiin ng hanggang sa ikatlong bahagi 
(1/3) ng ari-arian niya habang nabubuhay pa at ipatutupad 
naman sa kanyang pagyao nang walang pagtutol sapagkat ang 
paghahabilin ay personal na karapatan ng lahat. Kung paanong 
ito ay maaari sa lalake. maaari rin sa babae sapagkat walang 
sinuman ang hindi mangangailangan ng gantimpala ni Allah. 
Ngunit sa kundisyong hindi niya—at gayon din ang lalaki— 
palalampasin ang habilin sa ikatlong bahagi (1/3) ng kabuuan 
ng personal na ari-arian. Karagdagan pa rito, may karapatan din 
ang babae na magmana sa maiiwang ari-arian ng kanyang 
magulang, asawa, at mga kamag-anak. 

7. Ang karapatang magsuot. May karapatan siyang isuot ang 
anumang maibigan niya gaya ng seda at ginto—na ipinagbawal 
sa mga kalalakihan—ngunit wala siyang karapatang maghubad 
ng kasuutan, mag-alis ng damit, magsuot ng maiiksing damit, o 
mag-alis ng belo sa ulo, o palitawin ang leeg at dibdib maliban 
kung sa harap ng kanyang Mahram. 

8. Aug karapatang magpaganda para sa asawa. Maaari siyang 
gumamit ng eye-liner, pulbos, lipstiek at iba pang make-up 
kung ibig niya; magsuot ng pinakamaganda at pinakamarikit na 
mga hiyas maliban sa mga damit na kilalang gamit ng mga 
hindi Muslimah o kilalang gamit ng mga kalapating mababa 
ang lipad, hindi niya isusuot ang mga ito upang malayo sa 
pagiging tampulan ng tukso. 

9. Ang karapatan sa pagkain at inumin. Maiinom at makakain 
niya ang masarap at mabuti para sa kanya. Walang ipinagkaiba 
ang babae sa lalaki pagdating sa pagkain at inumin. Ang 
anumang ipinahintulot na pagkain at inumin ay ipinahihintulot 
sa kapwa lalaki at babae at ang anumang ipinagbawal sa mga ito 
ay kapwa bawal sa lalaki at babae. Sinabi ni Allah (7:31); “...At 
magsikain at magsiinom kayo ngunit huwag mag-aksaya; 
tunay na Siya ay hindi nagmamahal sa mga nag-aaksaya.^' 
Sumasaklaw ang talatang ito sa kapwa babae at lalake. 

Ang tnga Karapatan ng Babae sa Asawa Niya 

Kabilang sa mga natatanging karapatan ng babae ay ang mga 
karapatan niya sa kanyang asawa. Ang mga karapatan na iyon na 
gagampanan para sa kanya katumbas ng mga itinakdang tungkuiin 
niya sa kanyang asawa, tulad ng pagtalima sa asawa sa mga bagay 
na hindi pagsuway kay Allah o sa Sugo (SAS), paghahanda ng 
pagkain nito at inumin, pag-aayos ng bahay, pagpapasuso sa mga 
anak nito at pag-aalaga sa kanila, pag-iingat sa kanyang mga ari- 
arian at karangalan, pangangalaga sa sarili niya, pagpapaganda at 
paggamit ng pampaganda para sa ikasisiya ng asawa, na mga 
ipinahihintulot na iba’t ibang uri ng mga pampaganda. 

Ito naman ang ilan sa mga karapatan ng babae na tungkuiing 
gampanan ng lalaki sa kanya batay sa sinabi ni Allah (2:228); "...At 
sila na mga babae ay may karapatang katulad ng tungkulin 
nila ayon sa kung ano ang makatuwiran;...Babanggitin natin 
ang mga ito upang malaman ng isang Muslimah at hilingin ang 
mga ito sa kanyang asawa nang walang halong hiya at pangamba. 
Tungkulin naman ng asawa na ibigay ang mga iyon nang buo sa 
kanyang maybahay maiiban na lamang kung ipagpaparaya nito ang 
iba pa nitong mga karapatan sapagkat karapatan rin nito iyon. 

1. Ang pagsustento sa maybahay ayon sa kalagayan ng asawa: 

sa kagipitan man o sa kaginhawahan. Nasasakopng sustento ang 
kasuutan, pagkain, inumin, gamot, at tirahan. 

2. Ang pangangalaga sa kanya: sa karangalan niya, sa katawan 
niya, sa ari-arian niya, at sa relihiyon niya, yayamang ang asawa 
ang tagapangalaga ng maybahay, at ang tungkulin ng isang 
tagapangalaga ng anuman ay ang pag-ingatan ito at ang 
pangalagaan ito. 

3. Ang pagtuturo sa kanya ng kinakailangang mga kaalaman 
tungkol sa pananampalataya. Kung hindi kaya ng asawa na 
gawin iyon, pahihintulutan ito na matuto sa pamamagitan ng 
pagdalo sa mga aralin para sa mga kababaihan na idinaraos sa 
mga Masjid, sa mga paaralan o sa iba pang lugar kung may 
katiyakang walang mangyayaring masama, kapinsalaan sa 
maybahay at sa kanya. 

4. Ang mabuting pakikitungo sa kanya dahil ang sabi ni Aliah 
(4:19). “...At pakitunguhan ninyo sila ayon sa kung ano 
ang nakabubuti....^^ Kabilang din sa mabuting pakikitungo sa 
kahya ay ang hindi ipagkakait sa kanya ang karapatan niya sa 
pagtatalik, at ang hindi siya saktan sa pamamagitan ng panlalait 
o pang-iinsuito o paghamak o pagmaliit. Bahagi rin ng mabuting 
pakikitungo sa maybahay ay ang hindi siya pipigilan na dumaiaw 
sa kanyang mga kamag-anak kung wala namang kinanatatakutan 
na masamang maaaring mangyari sa kanya, na hindi siya 
aatangan ng gawaing hindi niya makakaya, at na maging mabuti 
sa kanya sa saiita at sa gawa sapagkat ang sabi ng Sugo (SAS); 
**Ang higit na mabuti sa inyo ay ang higit na mabuti sa 
kanyang maybahay, at ako ang higit na mabuti sa inyo sa 
aking maybahay, ” at nagsabi pa siya; **Walang nagpaparangai 
sa mga babae kundi marangai at waiang humahamak sa 
kanila kundi hamak, ” 

AngHiiiab' 

Hinangad ng Islam na pangalagaan ang pamilya sa pagkalansag 
at pagguho. Pinaligiran nito ang pamilya ng matatag na pader ng 
mga kagandahang asal at moralidad upang manatiling ang mga 
kaluluwa ay malusog at ang lipunan ay malinis: hindi inaantig dito 
ang mga kalaswaan at hindi pinupukaw dito ang mga hilig ng laman. 
Naglagay na ito ng mga hadlang upang pigilin ang mga pampaantig 
na nag-aanyaya sa tukso. Kaya ipinag-utos nito sa panig ng lalaki at 
babae na ibaba ang tingin. 

Isinabatas ni Allah ang Hijab para sa babae bilang pagpaparangal 
sa kanya, upang pangangalaga ang kanyang karangalan laban sa 
kadustaan at kahihiyan, upang ilayo siya sa panliligalig ng mga 
buktot at mga halang ang kaluluwa, upang ipagsanggalang siya 
laban sa mga taong hindi kumikilala sa halaga at kabuluhan ng 
kagandahang asal, upang ipinid ang pinto ng tukso na idinudulot ng 
nakalalasong tingin, at upang bakuran ang kanyang dignidad at ang 
kanyang puri ng muog ng paggalang at pagpapahalaga. 

Nagkaisa na ang mga pantas ng Islam na, maliban pa sa mukha 
at mga kamay, ang buong katawan ng isang babae magmula sa ulo 
ay kailangang takpan at hindi ipakikita, at na tungkulin niyang hindi 
ilahad ang kagandahan at pang-akit niya sa harap ng mga lalaking 
di-Mahram at di-kaanu-ano. Ngunit nahati ang mga Iskolar ng Islam 
sa dalawang pangkat hinggil sa usapin ng mukha at mga kamay.' 

Ang bawat pangkat ay may mga patunay na pinagbabatayan ng 
paninindigan nila. Maraming mga patunay ang lumitaw hinggil sa 
Hijab, hinggil sa tungkuling isuot ito at sa pagtatakda ng bahagi ng 


Ang Hijab sa literal na kahulugan nito ay labing. Ngunit ayon sa pakahulugan nito 
sa Batas ng Islam, ang Hiiab ay ang pagsusuot ng kasuutang bumabalot sa buong 
katawan ng isang babae kapag nasa harap ng mga hitidi niya Mahram 
■ Ang isang pangkat ay nagsasabing kailangang takpan ang mukha at mga kama>. 
habang ang tbang pangkat ay hindi naniniwalang kailangang takpan ang mga iyon 

katawan na kailangang takpan. Ang bawat pangkat ay nagpapatunay 
sa pamamagitan ng isang kalipunan ng mga patunay buhat sa 
maraming mga patunay. Itinutuon naman nila sa iba’t ibang mga 
dako ang mga patunay na nagmumukhang salungat sa pananaw nila. 

Ito ang llan m Kanilang mga Patnnay 

Sinabi ni Allah (33:53); ^^Kapag tatanungin ninyo sila hinggil 
sa isang bagay ay tanungin ninyo sila sa likod ng Hijdb. lyan ang 
higit na dalisay para sa inyong mga puso at sa mga puso nila.’' 

Sinabi paNiya (33;59>: Propeta, sabihin mo $a iyong mga 

maybahay at sa iyong mga anak na babae at sa mga kababaihan 
ng mga Mananampalataya na ilaylay nila ang kanilang mga 
balabal sa mga katawan nila. lyan ang lalong angkop nang sa 
gayon ay makilala sila upang hindi sila pinsalain. At si Allah 
ay laging Mapagpatawad, Maawain.” 

Sinabi pa Niya (24:31); “At sabihin mo sa mga babaeng 
mananampalataya na magbab^ sila ng kanilang inga paningin, 
pangalagaan nila ang kanilang mga puri, huwag nilang ilitaw 
ang kanilang gayak maiiban sa nakalitaw^ na buhat dito, 
paabutin nila ang kanilang mga belo hanggang sa kanilang 
mga dibdib, huwag nilang ilantad ang kanilang gayak maliban 
sa kanilang mga asawa,’' 

Ayon sa HadTth na nagsasaad na si ‘A’ishah (RA) ay nagsabi; 
'*Ang mga mananampaiatayang babae ay nagdadasai noon 
kasabay ng Sugo ni Aiiah (SAS) ng Saidh na pangmadaling-araw. 
At kapag nakapagsagawa na siya ng Tastim, umaaiis siia na 
nakatalukbong ng kaniiang mga balabal at hindi sUa nakikiiaia 
dahil sa kadiiiman. ** 


^ maiiban sa nakaiitaw na: kamay. panlabas na kasuutan, belo, medyas at mukha^^ 
Ang ibang mga pantas ng Islam ay hindi sang-ayon na ilantad ang kamay at mukha 

Sa isa pang HadTth na iniulat pa rin ni ‘A’ishah (RA): ^'Ang 
mga manlalakbay ay napapadaan sa amin noong kami, kasama 
ng Sugo ni Allah (SAS)^ ay mga nasa sandali ng Ihrdm. Kapag 
nakasabay nila kami, ibinaba sa mukha ng bawat isa sa amin 
ang kanyang balabal mula sa kanyang ulo. Kapag nalampasan 
na nila kami^ nag-aaiis kami [ng takip sa mukha]. ” 

Sa isa pang HadTth ayon pa rin kay 'A’ishah (RA): **Kaawaan 
ni Allah ang mga unang kababaihan ng mga Muhapr^ dahil 
noong naibaba ni Allah [ang dyah na ito^j: 'paabutiin nila ang 
mga beio nila hanggang sa kanilang mga dibdib,' hinati nila 
ang mga balabai nila at ipinambeio iyon. ** 

Ang mga patunay ay lubhang marami subalit sa kabila ng 
pagkakaiba ng pananaw sa usapain ng Hijab, lahat naman ng mga 
Iskolar ng Islam ay nagkasundo na ipinahihintulot na ipakita ng 
babae ang kanyang mukha kung talagang kinakailangan, gaya ng 
sandali ng karamdaman sa harap ng doktor. Ang lahat ay 
naniniwala ring hindi ipinahihintulot na ipakita ang mukha kapag 
ang tukso ay pinangangambahang mangyari. Napagtibay rin pati na 
sa mga nagpapahintulot na ilantad ang mukha na kailangangtakpan 
ng babae ang mukha niya kapag pinangambahan na magkaroon ng 
tukso sa paglalantad ng mukha. At kay tindi ng pangamba sa tukso 
sa panahong ito na labis-labis na at laganap na ang katiwalian; 
dumami na ang mga suwail kay Allah, pinuno na nila ang mga 
lansangan at ang mga pook, at ang mga mabubuting tao at ang mga 
nangingilag magkasala ay naging sila naman ang kakaunti. 

Ipinagbabawal din ng Islam sa babae ang makihalubilo sa mga 
kalalakihang hindi niya Mahram. Ang lahat ng ito ay upang 
pangalagaan ang moralidad, ang pamilya, at ang dangal. Ang Islam 
ay nagsisigasig sa pag-iingat at sa pagpipinid sa mga pinto ng tukso 

^ Nandayuhan sa MadTnah muJa sa Makakh 
' Our an 24 3 i 

at udyok sa immoralidad. Ang paglabas ng babae, ang kanyang 
pakikihalubilo sa mga kalalakihan at ang pag-aalis niya ng Hijab ay 
siyang umaantig sa hilig ng laman, nagpapadali sa pagkakaroon ng 
mga dahilan para gumawa ng krimen, at gumagawa sa krimen na 
madaling maabot. Nagsasabi si Allah (33:33); ^^Manatili kayo sa 
inyong mga bahay at huwag ninyong itanghal ang inyong 
alindog gaya ng pagtatanghal ng alindog noong unang 
panahon ng kamangmangan/^ Sinabi pa Niya (33:53): ^'Kapag 
tatanungin ninyo sila hinggil $a isang bagay ay tanungin ninyo 
sila sa likod ng hijab. lyan ang higit na dalisay para sa inyong 
puso at sa kanilang puso.'' 

Mariing ipinagbawal ng Sugo (SAS) ang paghahalubilo ng mga 
lalaki at mga babae at hinadlangan niya ang lahat ng bagay 
maaaring mauwi sa paghahalubilo. pati na sa larangan ng mga 
pagsamba at sa mga pook sambahan. 

Maaaring mapilitan ang isang babae na lumabas sa kanyang 
bahay upang pumunta sa isang lugar na may mga lalaki. 
Halimbawa’y kukuha siya ng mga kinakailangan niya at walang 
isang gagawa niyon para sa kanya,. o bumibili siya at nagtitinda 
upang matiyak na may maipangtutugon sa pangangailangan ng 
kanyang sarili o ng mga itinataguyod niya, at iba pang mga 
pangangailangan. Walang masama roon sa kondisyong isasaalang- 
alang niya ang mga limitasyong iniatang ng Islam kapag nasa 
labas ng bahay: lalabas siya na suot ang kasuutang inaayunan ng 
Islam, natatakpan at hindi nakalitaw ang kagandahan niya, at 
nakahiwalay sa mga lalaki at hindi nakikihalubilo sa kanila. 

Kabilang din sa mga pagsasabatas na ginawa ng Islam upang 
pangalagaan ang pamilya at ang moralidad ay ang pagbabawal na 
manatili ang isang lalaki sa isang pribadong lugar, halimbawa’y sa 
isang bahay o silid, kasama ng isang babaeng hindi niya Mahram 
nito kapag wala itong kasamang asawa o Mahram sapagkat masidhi 
ang hangad ni Satanas na sirain ang mga kaluluwa at ang moralidad. 

AnoRei^ 

Ang Pmwkmhon mt Period ng Pagroregla 

1. Ang Panahon ng Regla. Ang karaniwang edad na mayroong 
regla ang isang babae ay nasa pagitan ng 12 taon hanggang 50 
taon. Maaari ring nlreregla na ang babae bago mag-12 taon o 
nireregla pa matapos mag-50 taon depende sa kanyang 
kalagayan, sa kanyang kapaligiran. at sa klima. 

2. Ang Period ng Regla. Walang takdang pinakakaunti o 
pinakamaraming biiang ng mga araw ang regla. 

Ang Pagdamgo ag Nogdadalnngtno 

Karaniwang humihinto ang paglabas ng dugo sa isang babae 

kapag siya ay nagdadalangtao. 

A. Kapag nakakita ang nagdadalang-tao ng dugo dalawa o tatlong 
araw bago magsilang at may kasama pang pananakit ng tiyan 
(labor), ang dugong ito ay Nifas. 

B. Ngunit kapag nakakita ng dugo, maraming araw o hindi kaya’y 
dalawa o tatlong araw bago magsilang subalit walang kasamang 
pananakit ng tiyan {labor), ang dugong ito ay hindi Nifas at 
hindi rin regla; maliban kung ang kanyang regla ay dati nang 
tuloy-tuloy na hindi napapahinto ng pagbubuntis sapagkat kung 
gayon, ang dugong ito ay regla pa rin. 

Ang Mga Abnormalidad m Pagreregla 

May iba’t ibang uri ng abnormalidad sa pagreregla: 

A. Sa biiang ng Araw: sobra o kulang. Halimbawa: kung ang 
regular na period ng regla {wenstrual period) ng babae ay 6 
araw at nagpatuloy ang paglabas ng dugo sa ika-7 araw, ito ay 
sobra: o kung ang kanyang regular na menstruai period ay 7 
araw ngunit huminto ang paglabas ng dugo pagdating ng ika-6 
araw. ito ay kulang. 

B. Sa pagdating: maaga o huii. Halimbawa: kung karaniwang 
dumarating ang unang araw ng regla tuwing ika-28 araw at 
biglang dumating, halimbawa, sa ika-26, ito ay maaga; o kung 
dumating, halimbawa, sa ika-30 araw, ito ay huli. Oras na 
makita ang dugo, siya ay nireregla na; at oras na huminto ang 
pagdurugo, siya ay tapos nang magregla—sumobra man o 
kumulang ang period ng kanyang regla, o mapaaga man o 
mapahuli ang pagdating nito. 

C. Sa kulay: dilaw o kuiay putik. Kapag nakita na ang dugo ay 
manilaw-nilaw na parang nana o kulay putik: nasa pagitan ng 
kulay dilaw at kulay itim, at kung ito ay nakita sa loob ng 
period ng regla o karugtong ng period ng regla bago tuluyang 
huminto ang pagreregla, ito ay regla na nasasaklawan ng mga 
alituntunin sa regla; kapag naman nakakita ng manilaw-nilaw 
na dugo matapos na huminto ang pagreregla, hindi na ito regla. 

D. Ang paghinto-hinto ng regla. Halimbawa: Sa isang araw ay 
makakikita ng dugo, sa susunod na araw ay walang makikita at 
sa susunod pang araw ay mayroon na naman. Ang ganitong 
pagreregla ay may dalawang kalagayan: 

1. Na ang paghinto-hinto ng regla ay palaging nangyayari sa 
isang babae sa lahat ng araw. Ito ay dugo ng Istihadah: 
nasasaklawan ng alituntunin sa Istihadah ang sinumang 
mayroon nito. 

2. Na hindi patuloy na nangyayari sa isang babae; dumarating 
lamang ito sa ibang araw at pagkatapos niyon ay mayroon 
siyang araw na talagang humihinto ang regla. Ang paghinto 
ng pagdurugo, kung mababa sa isang araw (24 oras), ay hindi 
tunay na paghinto ng regla. Kaya alinsunod dito, ang paghinto 
ng daloy dugo ay kailangang hindi bababa sa isang araw 
upang maituring ito na talagang paghinto ng regla, maliban 
kung makakita ng nagpapahiwatig ng tuluyang paghinto ng 

daloy dugo gaya halimbawa kung ang paghinto nito ay 
nangyari sa katapusan ng period ng regla o nakakita ng puting 
mueus: likidong parang malinaw na sipon na inilalabas ng 
matris paghinto ng regla. 

E. Ang panunuyo ng dugo. Kung nakadarama ang babae ng 
pamamasa (wetness) lamang at kung ito ay sa loob ng period ng 
regla o karugtong ng regla, ang pamamasa na ito ay regla pa 
rin; at kung pamamasang ito ay nadama matapos na tuluyang 
huminto ang pagreregla, hindi na ito regla. 

AngMga AHtimtiiiiiii saReg^ 

1« AngSalah 

Ipinagbabawal sa isang may regla na magsagawa ng Salah na 
Fard o Sunnah at hindi ito matatanggap mula sa kanya. Hindi niya 
tungkuling magsagawa ng Salah habang may regla maliban kung 
may maaabutan siya sa oras ng isang Salah na kahit isang sandaling 
kasinghaba ng isang buong rak'ah, naabutan man niya ang Salah sa 
simula ng oras nito o sa katapusan ng oras nito. Ang halimbawa ng 
naabutan ang oras ng Salah sa simula ay ganito: kapag ang isang 
babae ay dinatnan ng regia mga isang minuto pagkatapos lumubog 
ang araw, kailangang magsagawa siya ng Qada‘ para sa Saiah sa 
Maghrib pagkatapos ng regla at pagkatapos makapaligo dahil may 
naabutang humigit-kumulang sa isang minuto sa oras ng Salah na ito 
bago siya dinatnan ng regla. Ang halimbawa naman ng naabutan sa 
katapusan ang oras ng Salah ay ganito: kapag huminto ang regla ng 
isang babae mga isang minuto bago sumikat ang araw, kailangang 
magsagawa siya ng Qada‘ para sa Salah sa Fajr pagkatapos ng regla 
at pagkatapos makapaligo dahil may naabutan siyang humigit- 
kumulang sa isang minuto sa oras ng Salah na ito nang huminto 
ang kanyang regla. 

Ang Dhikr, ang TakbTr (pagsabi ng Allahu akbar), ang Tasblh 
(pagsabi ng Subhanaiiah), ang TahmTd (pagsabi ng Alhamdu 
iUlah), ang Tasmiyah (pagsabi ng Bismiiiait) sa pagkain at iba 
pang gawain, ang pagbabasa ng HadTth o aklat sa Fiqh (Batas at 
Patakaran sa Islam) o ang pagsambit ng Du‘a’ (panalangin), ang 
Ta’mTn (pagsabi ng Amen), at ang pakikinig ng Qur’an ay hindi 
ipinagbabawal sa babaeng may regla. Tungkol naman sa pagbabasa 
ng isang may regla ng Qur’an, kung titingnan lamang niya ang mga 
nakasuiat na talata ng Qur’an at babasahin ito nang hindi binibigkas. 
ay hindi ito ipinagbabawal gaya halimbawa kapag may nakalagay na 
kopya ng Qur’an at titingnan niya ang mga Ayah na nakasuiat dito at 
babasahin ito nang tahimik. Ang karapat-dapat para sa may regla ay 
hindi magbasa ng Qur’an nang may tunog maliban kung kailangan, 
gaya halimbawa kung ang may regla ay isang guro at kailangan 
niyang ipabigkas ang Qur’an sa mga tinuturuan, o kung siya ay isang 
mag-aaral at mayroong pagsusulit at kailangang basahin niya ang 
Qur’an bilang pagsusulit sa kanya, at iba pang dahilang tulad nito. 
2. Ang Pag-aayuno 

Ipinagbabawal sa isang may regla na mag-ayuno ng pag- 
aayunong Fard o Sunnah at hindi ito matatangap sa kanya, ngunit 
kailangang magsagawa siya ng Qada‘ para sa mga pag-aayuno sa 
Ramadan na hindi niya napag-ayunuhan. Kung dinatnan siya ng 
regla habang siya ay nag-aayuno, wala nang saysay ang kanyang 
pag-aayuno sa araw na iyon kahit pa dinatnan siya nito mga isang 
sandali bago lumubog ang araw. Kailangang magsagawa siya ng 
Qada‘ para sa araw na iyon kung ang pag-aayuno ay Fard. Kapag 
naramdaman naman niya ang pagdaloy ng regla bago pa man 
lumubog ang araw subalit lumabas lamang ang dugo matapos na 
lumubog ang araw, ang pag-aayuno niya ay buo at hindi nawalan 
ng saysay. Kung sumapit na ang madaling araw at may regla pa 
siya, kailangang hindi siya mag-ayuno sa araw na iyon dahil hindi 

matatanggap ang kanyang pag-aayuno kahit pa huminto ang 
kanyang regla mga isang minuto matapos sumapit ang madaling 
araw. Kapag huminto ang regia bago magmadaling araw, kahit mga 
isang minuto bago magmadaling araw, kailangang mag-ayuno siya 
sa araw na ito sapagkat tanggap ang kanyang pag-aayuno kahit pa 
na nakapaligo lamang siya pagkatapos ng madaling araw. 

3. Ang PagMgawa ng Tawal 

Ipinagbabawal sa isang may regla ang pagsagawa ng Iawaf sa 
Ka‘bah, Fard man o hindi Fard, at hindi ito matatanggap sa kanya. 
Ngunit ang ibang mga gawain sa Hajj at ‘Umrah gaya ng Sa‘y 
(pagbabalik-balik) sa pagitan ng Safa at Marwah, WuqQf (pagtigil) 
sa Arafat, MabTt (pagpapagabi) sa Muzdalifah at Mina, pagsasagawa 
ng Ramy sa mga Jamrah, at iba pa ay hindi bawal sa kanya. Kaya 
alinsunod dito kung nagsagawa siya ng Tawaf habang siya’y walang 
regla at kaagad na dumating ang matapos niyang magsagawa ng 
Tawaf o habang nagsasagawa siya ng Sa'y, tanggap pa rin ang 
kanyang Iawaf o Sa‘y. 

4. Ang Pnnanatili m Masjid 

Ipinagbabawal sa isang may regla na manatili sa Masjid.^ 

5. Ang Paldkipagtalik 

Ipinagbabawal sa isang may regia na makipagtalik sa asawa at 
ipinagbabawal din na payagan niya ang kanyang asawa na gawin 
iyon. Subalit ipinahintulot naman ni Allah ang anumang gawain na 
makapagbabawa ng init ng katawan na hindi humahantong sa 
tuwirang pagtatalik gaya ng yakap, halik at iba pa. 

6. Ang Diborspo 

Ipinagbabawal sa isang lalaki na diborsiyuhin niya ang kanyang 
maybahay sa panahong ng pagreregla nito. Kung diniborsiyo niya 
ito habang may regla ito, sinuway na niya si Allah at ang Sugo 

^ Ngunit hindi naman ipinagbabawal ang dumaan lamang 

(SAS) at nakagawa siya ng jsang ipinagbabawal. Kaya $a sandaling 
iyon, ay kailangang balikan niya ang maybahay niya at panatilihin 
ito sa piling niya hanggang sa matapos ang regla nito at saka niya 
diborsiyuhin ito kung nais niya. Ngunit ang lalong karapat-dapat ay 
hayaan niya muna itong magregla sa ikalawang pagkakataon at 
kapag natapos na ang regla nito ay pananatilihin niya ito sa piling 
niya kung nais niya o diborsiyuhin ito kung nais niya rin. 

7. AagPaliso 

Kailangang maligo ang isang babae kapag huminto na ang regta 
niya. Hindi na niya kailangang kalagin sa pagkatirintas ang kanyang 
buhok maliban kung napakahigpit nang pagkakatali at baka hindi na 
makarating ang tubig sa anit ng ulo. Kapag huminto ang kanyang 
regla sa oras ng Salah, kailangang magmadali siyang maligo upang 
maabutan niya ang pagsagawa ng Salah sa oras nito. Kung siya 
naman ay naglalakbay at wala siyang makitang tubig o kung may 
tubig man ay nangangamba siya na baka makasama sa kanya ang 
paggamit ng tubig, o kung siya ay may-sakit na makasasama ang 
paggamit ng tubig, magsasagawa na lamang siya ng Tayammum sa 
halip na maligo at kapag nawala na ang mga hadlang sa paligo ay 
saka siya maligo. 

Ang Istihadah 

Ang Istihadah ay ang patuloy na pagdurugo na hindi na talaga 
humihinto o kung humihinto man ay sa ioob lamang ng maikling 
panahon: isa o dalawang araw sa loob ng isang buwan. At ayon sa 
ibang mga Iskolar ng Islam ang pagdurugong humigit pa sa 15 araw 
ay Istihadah na maliban na lamang kung ang kanyang regular na 
period ng pagreregla ay mahigit sa 15 araw. 

Ang Tadong Kalagayan ng Babaeng may Istiluidah 

1. Na mayroon siyang regular na period ng regla noong bago 
siya nagkaroon ng Istihadah. Kaya naman siya ay babatay sa 

dating regular na period ng regla niya, ituturing niyang may regla 
siya sa panahong ito, masasaklawan siya ng mga alituntunin sa 
pagreregla, at ang iba pang pagdurugo ay Istihadah na saklaw 
naman ng mga alituntunin para sa babaeng may Istihadah. 

Halimbawa: May isang babae na dinadatnan noon ng regla 
tuwing ika-28 araw at nagtatagal ng anim na araw ngunit bigla 
siyang nagkaroon ng Istihadah at ang pagdurugo ay patuloy nang 
dumarating. Kapag nagkaganito, ang regla niya ay anim na araw na 
nagsisimula tuwing ika-28 araw at ang pagdurugong iba pa rito ay 
Istihadah na. Kaya alinsunod dito, ituturing ng babaeng may 
Istihadah, na dati namang may regular na may regla, na may regia 
siya na kasingtagal ng dating regla. Pagkatapos nito ay maliligo na 
siya at saka magsagawa ng Salah at hindi na niya bibigyang pansin 
ang lumalabas na dugo. 

2. Na wala siyang regular na period ng regla noong bago siya 
nagkaroon ng Istihadah. Ang Istihadah ay tuloy-tuloy na sa kanya 
mula noong unang makita niya na lumabas ang dugo sa unang 
pagkakataon. Sa ganitong kalagayan ay magsasagawa siya ng 
pagkikilatis: ang dugo ng regla ay nakikilala sa kaitiman ng kulay o 
kalaputan o pagkakaroon ng amoy. Kung mayroong kahit isa man 
lamang sa tatlong katangiang ito, ang dugo ay ituturing na regla na 
saklaw ng mga alituntunin sa regia at ang dugo naman na iba pa 
rito ay Istihadah na saklaw naman ng mga alituntunin sa Istihadah. 

Halimbawa: May isang babae na mula noong unang makita niya 
na lumabas ang dugo sa unang pagkakataon ay nagpatuloy na ito sa 
kanya subalit may nakikilatis siyang pagkakaiba: (A) napapansin 
niya na ang dugo sa loob ng sampung araw, halimbawa, ay kulay 
itim at sa nalalabing mga araw ng buwan ay kulay pula naman, (B) 
o napapansin niya na ito sa loob ng sampung araw, halimbawa, ay 
malapot at sa nalalabing mga araw ng buwan ay malabnaw naman, 
(C) 0 napapansin niya na ito sa loob nang sampung araw, halimbawa. 

ay may amoy at sa naialabing mga araw ng buwan ay walang amoy 
naman. Sa ganitong kalagayan ang kanyang regla ay ang dugong 
kulay itim sa unang halimbawa, ang dugong malapot sa ikalawang 
halimbawa, at ang may amoy sa ikatlong halimbawa; ang anumang 
iba pa sa mga ito ay Istihadah na. 

3. Na wala siyang regular na period ng regla at wala rin siyang 
angkop na batayan sa pagkikilatis. Ang Istihadah ay tuloy-tuloy 
na sa kanya mula noong unang makita niya na lumabas ang dugo sa 
unang pagkakataon at ang dugo ay may isang katangian lamang 
(hindi nagbabago sa kulay o amoy o lapot) o may mga katangiang 
nakalilito na hindi maaaring maging katangian ng regla. Sa ganitong 
lalagayan, siya ay babatay sa period ng regla ng nakararaming babae 
kaya ang magiging period ng regla niya ay anim o pitong araw sa 
bawat buwan na nagsisimula sa unang araw ng period na una niyang 
nakita ang dugo. Ang dugo pagkatapos ng Period ay Istihadah na. 

Ang Mga Alitimttiiiiii sa Istihadah 

Ang mga alituntuning sumasaklaw sa Istihadah ay katulad ng sa 
sumasaklaw kapag walang regla. Kaya walang pagkakaiba ang mga 
babaeng may Istihadah sa ang mga babaeng wala sa sandali ng 
pagreregla maliban sa mga sumusunod: 

1. Kailangang magsagawa ng Wudu’ sa bawat Salah ang babaeng 
nasa sandali ng Istihadah, 

2. Kapag nais niyang magsagawa ng Wudu’, kailangang hugasan 
niya muna ang bakas ng dugo sa underwear at maglalagay sa 
ari ng bulak (o sanitaiy napkin) na pampigil sa daloy ng dugo. 

Ang Nifas at ang mga Altimtimiii Rito 

Ang Nifas ay dugong inilalabas ng matris dahil sa panganganak, 
na maaaring lumabas habang nanganganak, o matapos manganak, o 
mga dalawa o tatlong araw' bago manganak at may kasamang labor 
(pananakit ng tiyan). Kapag huminto na ang pagdurugo ng babae. 

Tahir^ na siya. Kapa^sumobra pa sa40 araw ang pagdurugo, maliiigo 
na siya pagkatapos ng ika-40 araw dahil ito ang pinakamahabang 
panahon ng Ni& kahit ang pagdurugo ay patuloy pa. Maliban kung 
ang pagdurugo na sumobra sa 40 araw ay regla dahil kung gayoh ay 
maghihintay siya hanggang sa matapos ang regla at pagkatapos ay 
maliligo siya. 

Maituturing lamang na Nifas ang pagdurugo kung nagluwal ang 
isang babae ng isang may malinaw na anyong tao. Kaya kung 
nakunan siya at nagluwal ng maliit m, fetus walang malinaw na 
anyong tao. ang pagdurugo matapos makunan ay hindi dugo ng 
Nif^ kundi dugong galing sa ugat at ang alituntuning sasaklaw sa 
kanya ay ang alituntunin sa Istihadah. Ang pinakamaikling panahon 
na magiging malinaw.ang anyong tao ng fetus ay 80 araw mula 
nang magdalang-tao at ang karaniwang panahon ay 90 araw. 

Ang mga alituntunin na sumasasaklaw sa Nifas ay katuiad ng sa 
mga alituntunin na sumasaklaw sa regla na nabanggit na. 

Aae PaoHrilgil ng RngU atng Pagbabantis 

1. Ang paggamit ng isang babae ng gamot na pampigil ng regla ay 
ipinahihintulot alinsunod sa dalawang kundisyong ito: 

A. Na waiang kinatatakutang kapinsalaang maaaring mangyayari 
sa kanya; ngunit kung may pinangangambahang kapinsaiaang 
maaaring mangyari sa paggamit nito, hindi ito ipinahihintulot; 

B. Na iyon may kapahintulutan ng kanyang asawa kung ang 
paggamit nito ay may makakaapekto sa kanyang asawa. 

2. Ang paggamit ng pamparegia ay ipinahihintuiot alinsunod sa 
dalawang kundisyong ito: 

A. Ang kapahintulutan ng asawa; 


^ Maaari nang makipagtaiik al magsagawa ng lahat ng mga gawaing panrelihiyon. 

B. Na ang layunin ng paggamit ay hindi upang takasan ang mga 
tungkuling panrelihiyon gaya halimbawa ng paggamit nito 
upang takasan ang pag-aayuno sa buwan ng Ramadan, ang 
pagsasagawa ng Salah at iba pa. 

3. Ang paggamit ng pampapigil sa pagbubuntis {contraceptive) ay 
dalawang uri: 

A. Ang anumang permamenteng makapipigil sa pagbubuntis ay 
hindi ipinahihintulot:^ 

B. Ang anumang pansamantalang makapipigil $a pagbubuntis ay 
ipinahihintulot. Halimbawa: kung ang isang babae ay madalas 
magbuntis at ang pagbubuntis ay lubhang nagpapahirap sa 
kanya kaya ibig niyang iimitahan ang kanyang pagbubuntis 
tuwing ikalawang taon, halimbawa, ito ay ipinahihintulot sa 
kundisyon na may kapahintuluian ng kanyang asawa at wala 
itong kapinsalaang maidudulot sa kanya. 


” Tulad ng gamot o instnimento o operasyon na magreresulta ng permanenteng 
pagpigtl sa pagbubuntis 

